Publication: Magyar Közlöny
Issue: MK-2002-127 (Year: 2002, Number: 127)
Era: 1990-2004
Section: védelmérõl szóló 1995. évi LXVI. törvény 2. § a)—d) pontjainak hatálya alá tartozó iratanyagot.
Paragraph Index: 369

15. Méretek, terjedelem* E rovat általában több adatot tartalmaz. Minden esetben az „SI” rendszerbeli egységeket használjuk; egyéb (esetleg történeti: font, lat, rõf stb.) mértékegységek alkalmazására legfeljebb a leírás rovatban, magyarázó elemként kerülhet sor! Elõször a legnagyobb stabil hosszméretet, illetve — amennyiben jellemzõek — a szélesség és a magasság méreteit kell megadni. Ezek meghatározásakor a mûszaki tárgyak igen eltérõ mérettartományai miatt általában „mm”, esetleg „m” mértékegységet kell használni, az adott iparágban használatos gyakorlat és az ott elfogadott mérettûrések figyelembevételével. Kisebb tárgyakat tolómércével, esetleg mikrométerrel kell mérni. A mérõhelyek megjelölésére szükség szerint vázlat készíthetõ. Azonos alakú, formájú, funkciójú daraboknál mindig azonos helyeken kell a mérést végezni. Funkcionálisan mozgatható részeknél a két szélsõ helyzeti méretet is ajánlott megadni. A tárggyal összefüggõ alap méreteit külön kell megadni. Kerek, hengeres vagy gömb alakzatoknál átmérõt (is) mérünk. Ez után a tárgy súlyát/tömegét lehet bejegyezni — a megfelelõ, rövidített mértékegységgel. (A súlyadatok kitöltése csak abban az esetben kötelezõ, ha a lehetõségek ezt megengedik, és a súlynak jelentõsége van az azonosításnál vagy az idõközben beállott hiányosodás ellenõrzésénél.) Végül egyéb jellemzõ mûszaki adatokat (pl. teljesítmény, feszültség, modelleknél méretarány stb.) is bejegyezhetünk. Minden méretadat három részbõl (számítógépes nyilvántartás esetén három mezõbõl) áll. Az elsõ a mérés „dimenziójának” megnevezése (magasság, szélesség, hosszúság, talpátmérõ, súly stb.); a második a méret számmértéke (legfeljebb két tizedesjegy pontosságig); a harmadik pedig a mértékegység megnevezése. Számítógépes nyilvántartás esetén a méretadatok (a mérési „dimenziók”) megnevezése, valamint a mértékegységek ellenõrzött, a gyûjtemény által épített, bõvíthetõ (tárgyszó)listából választandóak — méretadatonként csak egyszeres választással.

Source: https://magyarkozlony.hu/hivatalos-lapok/f704f2a6174736fa277f7b38836e74fff1df11ff/dokumentumok/00187a2030ce29e7a309266e1e41a495c69fcc25/letoltes